पटना। प्रारंभिक, माध्यमिक आ उच्चतर माध्यमिक विद्यालय मे शिक्षक पद पर नियोजन क लेल आवेदन प्रक्रिया स प्रारंभ भ गेल। एकरा लेल शिक्षा विभाग क वेबसाइट पर आवेदन पत्र क प्रारूप राखि देल गेल अछि। आवेदन पत्र क संग प्रारंभिक विद्यालय लेल टीईटी उत्तीर्णता प्रमाणपत्र आ माध्यमिक आ उच्चतर माध्यमिक विद्यालय लेल एसटीईटी उत्तीर्णता प्रमाणपत्र क छाया प्रति संलग्न करब जरूरी अछि।
 शिक्षा विभाग क अनुसार प्रारंभिक विद्यालय मे 17 दिसंबर स 20 दिसंबर 2012 क बीच नियोजन इकाई द्वारा नियोजन पत्र निर्गत कैल जाएत। जखनकि माध्यमिक आ उच्चतर माध्यमिक विद्यालय मे नियोजन इकाई द्वारा काउंसिलिंग क बाद नियोजन पत्र 29 नवंबर स ल कए 8 दिसंबर 2012 क बीच चारि चरण मे वितरित होएत। प्रथम चरण मे नगर निगम क्षेत्र क स्कूल मे 29 नवंबर 2012 कए, नगर परिषद क्षेत्र क स्कूल मे 30 नवंबर स 3 दिसंबर तक, नगर पंचायत क स्कूल मे 4 स 6 दिसंबर 2012 तक आ जिला परिषद क माध्यमिक आ उच्चतर माध्यमिक विद्यालय मे 8 दिसंबर 2012 तक नियोजन पत्र निर्गत कैल जाएत। 